KIRJALLINEN KYSYMYS P-1835/03 esittäjä(t): Jean-Thomas Nordmann (ELDR) komissiolle. Alkoholijuomien verotus Irlannissa.



Virallinen lehti nro 011 E , 15/01/2004 s. 0234 - 0234



KIRJALLINEN KYSYMYS P-1835/03 esittäjä(t): Jean-Thomas Nordmann (ELDR) komissiolle (26. toukokuuta 2003) Aihe: Alkoholijuomien verotus Irlannissa Irlannin hallitus päätti viime joulukuussa nostaa alkoholijuomien veroja 42 prosentilla Irlannin tasavallan vuoden 2003 talousarvion yhteydessä. Alkoholijuomien verot ovat tällä hetkellä Irlannissa 39,25 euroa yhtä litraa puhdasta alkoholia kohden, mikä on kaksinkertainen määrä oluen ja siiderin veroihin nähden (19,87 euroa/litra puhdasta alkoholia). Lähes 90 % Irlannissa kulutetusta oluesta ja siideristä tuotetaan paikallisesti, mutta merkittävä määrä juomia myös tuodaan maahan. Irlannin tasavallassa on etenkin konjakin huomattavat kahden miljoonan litran vetoiset vientimarkkinat. Mihin perustuvat nämä Irlannissa kulutettuja alkoholijuomia, erityisesti konjakkia, syrjivät toimenpiteet? Sen sijaan Irlannista viedyt alkoholijuomat, erityisesti irlantilainen viski, nauttivat tuntuvasti alhaisemmasta verotuksesta useimmissa muissa Euroopan maissa. Frits Bolkesteinin komission puolesta antama vastaus (20. kesäkuuta 2003) Jäsenvaltioiden alkoholiin ja alkoholijuomiin soveltamien valmisteverojen määrien on oltava alkoholin ja alkoholijuomien valmisteverojen määrien lähentämisestä annetussa direktiivissä 92/84/ETY(1) säädettyjen vähimmäismäärien mukaisia. Jäsenvaltiot voivat periaatteessa vapaasti määrittää nämä vähimmäistasot ylittävät valmisteverot, joita ne soveltavat kuhunkin alkoholijuomien ryhmään. Siten tässä direktiivissä ei vaadita jäsenvaltioita suhteuttamaan verojen suuruutta eri juomien alkoholipitoisuuksiin. Jäsenvaltioiden määräämien verojen on myös oltava EY:n perustamissopimuksen 90 artiklan määräysten mukaisia. Se tarkoittaa, että yksikään jäsenvaltio ei määrää muiden jäsenvaltioiden tuotteille minkäänlaisia korkeampia välittömiä tai välillisiä sisäisiä maksuja, kuin ne välittömästi välillisesti määräävät samanlaisille kotimaisille tuotteille. Jäsenvaltiot eivät liioin määrää muiden jäsenvaltioiden tuotteille sellaisia sisäisiä maksuja, joilla välillisesti suojellaan muuta tuotantoa. Irlannin päätös soveltaa tislattuihin alkoholijuomiin paljon suurempaa veroa suhteessa alkoholipitoisuuteen kuin olueen ja siideriin ei siten riko EY:n perustamissopimuksen 90 artiklaa sellaisena kuin tuomioistuin sitä on tulkinnut(2). Uusi vero koskee sekä Irlannissa tuotettuja että Irlantiin muista jäsenvaltioista tuotuja tislattuja alkoholijuomia. Koska Irlanti on itse tärkeä tislattujen alkoholijuomien tuottaja, niihin sovellettu suurempi vero ei vaikuta tarjoavan lainvastaista suojaa muita Irlannissa tuotettuja alkoholijuomia kuten olutta ja siideriä vastaan. Komissio aikoo lähitulevaisuudessa esitellä kertomuksen alkoholiin ja alkoholijuomiin sovellettavista valmisteveromääristä. Tässä kertomuksessa, joka annetaan direktiivin 92/84/ETY 8 artiklan nojalla, käsitellään muun muassa alkoholijuomien eri ryhmien välistä kilpailua. (1) Neuvoston direktiivi 92/84/ETY, annettu 19 päivänä lokakuuta 1992 (EYVL L 316, 31.10.1992). (2) Katso erityisesti Euroopan yhteisöjen tuomioistuimen tuomiot asioissa C-170/78 ja C-166/98.